Мушу засяродзіць увагу на тым, што разам з паведамленнем пра прыём Еўрапеяды ў беларускіх СМІ была агучана думка, што Еўрапейскія гульні — гэта наша заяўка на правядзенне ў будучыні ўжо і паўнавартаснай Алімпіяды. Хтосьці мо і скажа, што гэта патыхае фантастыкай, а сёй-той са скептыкаў згадае савецкую кінакласіку — фільм, дзе рэжысёр аматарскага тэатра прамаўляе: “А не замахнуться ли нам на Вильяма нашего Шэкспира?” Але ж не ўсе верылі і ў тое, нагадаю, ці пацягнем мы Чэмпіянат свету па хакеі 2014 года…